Priekšlikums Padomes Istenošanas Lēmums, ar ko Latvijas Republikai atļauj piemērot atkāpi no 287. panta Padomes Direktīvā 2006/112/EK par kopējo pievienotās vērtības nodokļa sistēmu /* COM/2010/0360 galīgā redakcija - NLE 2010/0193 */





[pic] | EIROPAS KOMISIJA | Briselē, 5.7.2010 COM(2010)360 galīgā redakcija 2010/0193 (NLE) Priekšlikums PADOMES ĪSTENOŠANAS LĒMUMS, ar ko Latvijas Republikai atļauj piemērot atkāpi no 287. panta Padomes Direktīvā 2006/112/EK par kopējo pievienotās vērtības nodokļa sistēmu PASKAIDROJUMA RAKSTS PRIEKšLIKUMA KONTEKSTS | 110 | Priekšlikuma pamatojums un mērķi Saskaņā ar 395. panta 1. punktu 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (turpmāk „PVN direktīva”) Padome pēc Komisijas priekšlikuma ar vienprātīgu lēmumu var atļaut jebkurai dalībvalstij piemērot īpašus pasākumus, lai atkāptos no minētās direktīvas noteikumiem ar nolūku vienkāršot PVN iekasēšanas procedūru vai lai nepieļautu noteiktu veidu nodokļu nemaksāšanu vai izvairīšanos no nodokļu maksāšanas. Ar vēstuli, kas Komisijas Ģenerālsekretariātā reģistrēta 2010. gada 17. februārī, Latvija lūdza atļauju piemērot atbrīvojumu no nodokļa ar nodokli apliekamām personām jeb nodokļa maksātājiem, kuru gada apgrozījums nav lielāks par EUR 50 000. Saskaņā ar Direktīvas 2006/112/EEK 395. panta 2. punktu Komisija ar 2010. gada 4. maija vēstuli ir informējusi pārējās dalībvalstis par Latvijas lūgumu. Ar 2010. gada 7. maija vēstuli Komisija paziņoja Latvijai, ka tās rīcībā ir visa informācija, ko tā uzskata par vajadzīgu, lai izvērtētu pieprasījumu. | 120 | Vispārīgais konteksts PVN direktīvas XII sadaļas 1. nodaļā paredzēta iespēja dalībvalstīm attiecībā uz mazajiem uzņēmumiem piemērot īpašas shēmas, tostarp iespēja piemērot atbrīvojumu no nodokļa ar nodokli apliekamām personām jeb nodokļa maksātājiem, kuru gada apgrozījums ir mazāks par kādu konkrētu summu. Šis atbrīvojums nozīmē to, ka nodokļa maksātājam nav jāiekasē PVN par piegādēm un rezultātā nodokļa maksātājs nevar atgūt PVN, kas samaksāts par iegādēm. Dalībvalstīm ir noteiktas dažādas robežvērtības atkarībā no datuma, kurā tās iestājās Eiropas Savienībā. Dalībvalstīm, kas iestājās pēc 1978. gada 1. janvāra, gada apgrozījuma robežvērtība ir noteikta ar PVN direktīvas 287. pantu. Latvijai robežvērtība tika noteikta EUR 17 200 apmērā, kas atbilst LVL 10 000, kuri aprēķināti saskaņā ar valūtas maiņas kursu pievienošanās dienā. (PVN direktīvas 287. panta 10. punkts). Latvijas lūguma atļaut piemērot atkāpi nolūks ir vienkāršot PVN sistēmu mazajiem uzņēmumiem, ieviešot šo vienkāršošanas pasākumu nodokļa maksātājiem, kuru gada apgrozījums nav lielāks par EUR 50 000. Šis pasākums ievērojami samazinās slogu tiem uzņēmumiem, kas var pretendēt uz šo shēmu, un atbrīvos tos no daudziem pienākumiem, kas tiem uzlikti saskaņā ar parasto PVN režīmu. Shēma nodokļa maksātājiem būs brīvprātīga un, ja robežvērtība tiks palielināta, Latvija paredz, ka aptuveni 60 % nodokļa maksātāju, kuriem ir tiesības uz atbrīvojumu (32 494 nodokļa maksātāji 2008. gadā), izmantos šo vienkāršošanas pasākumu. Saskaņā ar Latvijas veikto analīzi par uzņēmēju PVN deklarācijām, kuru apgrozījums ir paredzētās robežvertības ietvaros, šo nodokļa maksātāju valsts budžetā maksājamā PVN tīrā summa ir ar mīnusa zīmi. Tā rezultātā ierosinātajam pasākumam gandrīz nebūtu ietekmes uz kopējo iekasēto PVN ieņēmumu apjomu galapatēriņa posmā. Atkāpes agrākais termiņš būtu līdz 2013. gada 31. decembrim vai līdz dienai, kad stājas spēkā direktīva par gada apgrozījuma slieksni, līdz kuram nodokļa maksātāju var atbrīvot no PVN. | 130 | Spēkā esošie noteikumi priekšlikuma jomā Komisija 2004. gadā izteica priekšlikumu līdz EUR 100 000 paaugstināt gada apgrozījuma slieksni, kuru dalībvalstis var piemērot (COM(2004) 728 galīgā redakcija) nodokļa maksātāju atbrīvošanai no PVN. | 141 | Atbilstība pārējiem Savienības politikas virzieniem un mērķiem Nepiemēro. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS | Apspriešanās ar ieinteresētajām personām | 219 | Nav attiecināma. | Ekspertu atzinumu pieprasīšana un izmantošana | 229 | Neatkarīgu ekspertu atzinums nebija vajadzīgs. | 230 | Ietekmes novērtējums Lēmuma mērķis ir ieviest vienkāršošanas pasākumu, kas atceļ daudzas PVN saistības uzņēmumiem, kuru darbības gada apgrozījums nav lielāks par EUR 50 000, un tādējādi tam ir iespējama pozitīva ietekme. Šī ietekme jebkurā gadījumā būs neliela, jo ierobežots ir gan atkāpes piemērošanas laiks, gan joma. | PRIEKšLIKUMA JURIDISKIE ASPEKTI | 305 | Ierosināto pasākumu kopsavilkums Atļauja Latvijai piemērot atkāpi no Direktīvas 2006/112/EK attiecībā uz vienkāršošanas pasākuma ieviešanu uzņēmumiem, kuru gada apgrozījums nav lielāks par EUR 50 000. | 310 | Juridiskais pamats 395. pants 2006. gada 28. novembra PVN direktīvā 2006/112/EK par kopējo pievienotās vērtības nodokļu sistēmu. | 329 | Subsidiaritātes princips Priekšlikums ir ES ekskluzīvā kompetencē. Tāpēc subsidiaritātes principu nepiemēro. | Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. | 331 | Šis lēmums attiecas uz atļauju, ko piešķir dalībvalstij pēc tās pieprasījuma, un tas neuzliek nekādus pienākumus. | 332 | Ņemot vērā atkāpes ierobežoto darbības jomu, īpašais pasākums ir samērīgs ar izvirzīto mērķi. | Juridisko instrumentu izvēle | 341 | Ierosinātie juridiskie instrumenti: lēmums. | 342 | Citi instrumenti nebūtu piemēroti šāda iemesla dēļ. Atbilstīgi 395. pantam Direktīvā 2006/112/EK par kopējo pievienotās vērtības nodokļa sistēmu atkāpe no kopējiem PVN noteikumiem ir iespējama vienīgi tad, ja Padome pēc Komisijas priekšlikuma sniedz atļauju ar vienprātīgu lēmumu. Padomes lēmums ir vispiemērotākais tiesību akts, jo to var adresēt atsevišķām dalībvalstīm. | IETEKME UZ BUDžETU | 409 | Priekšlikums neietekmē Savienības budžetu. | PAPILDU INFORMāCIJA | Pārbaudes/pārskatīšanas/turpināmības klauzula | 533 | Priekšlikumā ir iekļauta turpināmības klauzula. | E-3141 | 2010/0193 (NLE) Priekšlikums PADOMES ĪSTENOŠANAS LĒMUMS, ar ko Latvijas Republikai atļauj piemērot atkāpi no 287. panta Padomes Direktīvā 2006/112/EK par kopējo pievienotās vērtības nodokļa sistēmu EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļu sistēmu[1] un jo īpaši tās 395. panta 1. punktu, ņemot vērā Komisijas priekšlikumu, tā kā: 1. Ar vēstuli, kas Komisijas Ģenerālsekretariātā reģistrēta 2010. gada 17. februārī, Latvija lūdza atļauju, atkāpjoties no 287. panta 10. punkta PVN direktīvā, piemērot atbrīvojumu no nodokļa ar nodokli apliekamām personām jeb nodokļa maksātājiem, kuru gada apgrozījums nav lielāks par EUR 50 000. Tas atbrīvos minētos nodokļu maksātājus no dažām vai visām PVN saistībām, kas minētas PVN direktīvas XI sadaļas 2.-6. nodaļā. 2. Saskaņā ar Direktīvas 2006/112/EEK 395. panta 2. punktu Komisija ar 2010. gada 4. maija vēstuli ir informējusi pārējās dalībvalstis par Latvijas lūgumu. Ar 2010. gada 7. maija vēstuli Komisija paziņoja Latvijai, ka tās rīcībā ir visa informācija, ko tā uzskata par vajadzīgu, lai izvērtētu pieprasījumu. 3. Dalībvalstīm jau ir pieejama īpaša shēma mazajiem uzņēmumiem saskaņā ar PVN direktīvas XII sadaļu. Šis pasākums ir atkāpe no PVN direktīvas XII sadaļas tiktāl, ciktāl nodokļa maksātāju gada apgrozījuma robežvērtība ir lielāka par pašreizējo robežvērtību — EUR 17 200 —, kas Latvijai ir atļauta saskaņā ar Direktīvas 2006/112/EK 287. panta 10. punktu. 4. Augstāks slieksnis var ievērojami samazināt PVN saistības mazākiem uzņēmumiem, bet, nebūdams obligāts nodokļa maksātājiem, tas ļauj uzņēmumiem izvēlēties parasto PVN režīmu. 5. Komisija 2004. gada 29. oktobra priekšlikumā direktīvai par pievienotās vērtības nodokļa saistību vienkāršošanu[2] iekļāva noteikumus, kuru mērķis ir atļaut dalībvalstīm palielināt nodokļa atvieglojumam paredzēto gada apgrozījuma robežvērtību līdz EUR 100 000 jeb līdz šīs summas ekvivalentam valsts valūtā, un noteica, ka šo robežvērtību katru gadu var atjaunināt. Latvijas Republikas lūgums atbilst šim priekšlikumam. 6. Atkāpe neietekmēs Eiropas Kopienu pašu resursus, kas rodas no pievienotās vērtības nodokļa, IR PIEŅĒMUSI ŠO LĒMUMU. 1. pants Atkāpjoties no Direktīvas 2006/112/EK 287. panta 10. punkta, Latvijas Republikai atļauts piešķirt nodokļa atbrīvojumu nodokļa maksātājiem, kuru gada apgrozījums nepārsniedz EUR 50 000 ekvivalentu valsts valūtā pēc valūtas maiņas kursa, kas bija spēkā datumā, kurā Latvijas Republika iestājās Eiropas Savienībā. 2. pants Atļauja zaudē spēku pirmajā no minētajām dienām: dienā, kad stājas spēkā direktīva, ar ko groza gada apgrozījuma summu robežvērtības, līdz kurām nodokļu maksātāji var saņemt atbrīvojumu no PVN, vai 2013. gada 31. decembrī. 3. pants Šis lēmums ir adresēts Latvijas Republikai. Briselē, Padomes vārdā — priekšsēdētājs [1] OV L 347, 11.12.2006., 1. lpp. [2] COM(2004) 728 galīgā redakcija, OV C 24, 29.1.2005., 8. lpp.